**קונססלוס קיפרוטו** (באנגלית: **Conseslus Kipruto**; נולד ב-8 בדצמבר 1994) הוא אתלט קנייתי, אלוף אולימפי (ריו 2016), פעמיים ברציפות אלוף העולם (לונדון 2017 ודוחה 2019) ופעמיים סגן אלוף העולם (מוסקבה 2013, בייג'ינג 2015) בריצת 3000 מטר מכשולים.

ביוגרפיה
--------

קיפרוטו החל להתאמן באתלטיקה בגיל 16, לאחר שאחד ממוריו והדוד שלו הציעו לו לעשות כן. בתחילה התחרה בריצת 1500 מטר וניצח בתחרות בתי הספר האזורית, אך באליפות המחוז סיים במקום השלישי, ופיספס את העלייה לאליפות הארצית במקום אחד. מפני שלמחוזו היה חסר נציג בריצת 3000 מטר מכשולים לאליפות הארצית, הוצע לקיפרוטו להתחרות בריצה זו. הוא לקח את ההצעה בשתי ידיו, ובמה שהייתה ריצת המכשולים השנייה שלו, הוא זכה באליפות הארצית, ומאז התמקד בריצה זו.

באליפות העולם לקדטים, שנערכה בשנת 2011 בליל, זכה במדליית הזהב בריצת 2000 מטר מכשולים, לאחר שקבע תוצאה של 5:28.65 דקות. שנה לאחר מכן, באליפות העולם לנוער שנערכה בברצלונה, זכה במדליית הזהב בריצת 3000 מטר מכשולים בשיא אישי חדש של 8:06.10 שניות. באותה שנה שבר פעם נוספת את שיאו האישי והעמידו על 8:03.49 דקות, לאחר שסיים ראשון בתחרות ליגת היהלום במונקו.

### 2013

בתחרות ליגת היהלום בשנגחאי, שנערכה במאי, ניצח קיפרוטו בשיא אישי חדש של 8:01.16 דקות.

#### סגן אלוף העולם

באליפות העולם שנערכה במוסקבה בחודש אוגוסט, זכה קיפרוטו במדליית הכסף לאחר שקבע תוצאה של 8:06.37 דקות, סיים לפני מאהיידין מחיסי-בנאבאד הצרפתי (8:07.86 דקות), ואחרי בן ארצו של קיפרוטו, אזקייל קמבוי (8:06.01 דקות).

### 2014

בחודש יולי סיים קיפרוטו פעמיים במקום השני בתחרויות מסבב ליגת היהלום. בתחרות בלוזאן עשה זאת בתוצאה של 8:11.93 דקות, ובתחרות במונקו עשה זאת בתוצאה של 8:09.81 דקות. חודש לאחר מכן סיים חמישי בתחרות ליגת היהלום בברמינגהאם בתוצאה של 8:18.73, ובספטמבר סיים חמישי בתחרות ליגת היהלום בבריסל, בתוצאה של 8:16.72 דקות.

### 2015

באליפות העולם שנערכה בביג'ינג, זכה קיפרוטו בשנית במדליית הכסף בריצת 3000 מטר מכשולים, לאחר שקבע תוצאה של 8:12.38 דקות. הוא סיים לפני בן ארצו ברימין קיפרוטו (8:12.54 דקות) ואחרי אזקייל קמבוי (8:11.28 דקות), שהשלים פודיום כל קנייתי.

### 2016

קיפרוטו בדרך לזכייה במדליית הזהב באולימפיאדת ריו 2016
בחודש מאי ניצח קיפרוטו בשתי תחרויות מסבב ליגת היהלום. בדוחא ניצח בתוצאה של 8:05.13 דקות, וברבאט בתוצאה של 8:02.77 דקות. חודש לאחר מכן המשיך את רצף הניצחונות בתחרות ליגת היהלום ברומא לאחר שקבע תוצאה של 8:01.41 דקות, ובברמינגהאם בשיא אישי חדש של 8:00.12 דקות. ביולי ניצח בתחרות ליגת היהלום במונקו (8:08.11 דקות) ובספטמבר ניצח בבריסל (8:03.74 דקות). בסיכום הנקודות ניצח במרוץ ליהלום, והשלים עונה בליגת היהלום בה לא נוצח פעם אחת.

#### האלוף האולימפי

באולימפיאדה שנערכה בריו, זכה קיפרוטו במדליית הזהב, וקבע שיא אולימפי חדש של 8:03.28 דקות. הוא סיים לפני אוון ייגר האמריקאי (8:04.28 דקות) ומהאיידין מחיסי-בנאבאד (8:11.52 דקות).

### 2017

בתחרות ליגת היהלום ברומא שנערכה ביוני, סיים קיפרוטו ראשון בתוצאה של 8:04.63 דקות.

#### אלוף העולם

באליפות העולם שנערכה בחודש אוגוסט בלונדון, זכה קיפרוטו במדליית הזהב בריצת 3000 מטר מכשולים לאחר שקבע תוצאה של 8:14.12 דקות, וסיים לפני סופיאן אל בקאלי המרוקאי (8:14.49 דקות) ואוון ייגר (8:15.53 דקות).
חודש לאחר מכן, בגמר ליגת היהלום שנערך בבריסל, ניצח קיפרוטו בתוצאה של 8:04.73 דקות, והוכתר בפעם השלישית כמנצח הסבב.

### 2018

במשחקי חבר העמים הבריטי שנערכו בגולד קוסט באפריל, זכה קיפרוטו במדליית זהב בתוצאה של 8:10.08 דקות. חודש לאחר מכן, סיים שני בליגת היהלום ביוג'ין בתוצאה של 8:11.71 דקות, וראשון בתחרות ליגת היהלום ברומא בתוצאה של 8:08.40 דקות. ביולי התחרה בשתי תחרויות נוספות מסבב ליגת היהלום, כשבתחרות ברבאט סיים במקום ה-12 לאחר שקבע תוצאה של 8:27.36 דקות, ושבוע לאחר מכן סיים שלישי במונקו בתוצאה של 8:09.78 דקות, וחודש לאחר מכן ניצח בתחרות ליגת היהלום בברמינגהאם בתוצאה של 8:14.33 דקות. בגמר ליגת היהלום שנערך באותו חודש בציריך, רץ קיפרוטו ברגל יחפה, דקה וחצי מתחילת הריצה, ולמרות זאת הצליח לנצח את סופיאן אל בקאלי על קו הסיום, ולזכות בגביע היהלום, בתוצאה של 8:10.15 דקות.

### 2019

באליפות העולם במרוצי שדה שנערכה באורהוס, בחודש מרץ, זכה קיפרוטו ביחד עם חבריו לנבחרת קניה במדליית ארד במקצה השליחים המעורב. בחודש מאי, קיפרוטו אמור היה להתחרות בתחרות הראשונה מסבב ליגת היהלום, אך פיספס אותה עקב פציעה, וחזר להתחרות רק בסוף חודש אוגוסט, אז סיים חמישי בתחרות ליגת היהלום בפריז בתוצאה של 8:13.75 דקות. יומיים לאחר מכן התחרה במשחקי אפריקה, אך לא סיים את ריצת הגמר, לטענתו על מנת לשמור כוחות לאליפות העולם הקרובה. בגמר ליגת היהלום שנערך בבריסל בתחילת חודש ספטמבר, סיים שביעי בתוצאה של 8:14.53 דקות.

באליפות העולם שנערכה בדוחה בחודש אוקטובר, זכה קיפרוטו במדליית זהב שנייה ברציפות בריצת 3000 מטר מכשולים, לאחר שעקף את לאמצ'ה גירמה האתיופי על קו הסיום. הוא קבע תוצאה של 8:01.35 דקות וסיים מאית שנייה בלבד לפני גירמה, ולפני סופיאן אל בקאלי (8:03.76 דקות).

קישורים חיצוניים
----------------

ויקישיתוף מדיה וקבצים בנושא **קונססלוס קיפרוטו** בוויקישיתוף
* קונססלוס קיפרוטו, ברשת החברתית טוויטר
* קונססלוס קיפרוטו, באתר הוועד האולימפי הבין-לאומי
* קונססלוס קיפרוטו, באתר olympedia.org
* קונססלוס קיפרוטו, באתר התאחדות האתלטיקה הבין-לאומית
* קונססלוס קיפרוטו, באתר ליגת היהלום
* קונססלוס קיפרוטו, באתר Track and Field (גברים)
* קונססלוס קיפרוטו באתר התאחדות האתלטיקה הבינלאומית.

הערות שוליים
------------

1. ↑  Conseslus Kipruto: I Love Steeplechase Because, באתר התאחדות האתלטיקה הבינלאומית.
2. ↑  באליפות העולם לקדטים נערכה ריצת 2000 מטר מכשולים במקום ריצת 3000 מטר מכשולים.
3. ↑  Conseslus Kipruto wins the 3000m steeplechase in only one shoe!, ביוטיוב.
4. ↑  Conseslus ‘plays safe’ ahead of Doha world meet, באתר Daily Nation.

|  אלופים אולימפיים - ריצת 3000 מטר מכשולים (גברים) |
| --- |
| 

|  |
| --- |
| (1920): פרסי הודג' בריטניהבריטניה • (1924): וילה ריטולה פינלנדפינלנד • (1928): טויבו לוקולה פינלנדפינלנד • (1932): וולמארי איסו-הולו פינלנדפינלנד • (1936): וולמארי איסו-הולו פינלנדפינלנד • (1948): טורה שסטרנד שוודיהשוודיה • (1952): הוראס אשנפלטר ארצות הבריתארצות הברית • (1956): כריס ברשר בריטניהבריטניה • (1960): ז'דיסלב קז'ישקוביאק פוליןפולין • (1964): גסטון רולנטס בלגיהבלגיה • (1968): עמוס ביווט קניהקניה • (1972): קיפצ'וגה קיינו קניהקניה • (1976): אנדרס גרדרוד שוודיהשוודיה • (1980): ברוניסלב מלינובסקי פוליןפולין • (1984): יוליוס קוריר קניהקניה • (1988): יוליוס קריוקי קניהקניה • (1992): מטיו ביריר קניהקניה • (1996): ג'וזף קטר קניהקניה • (2000): רובן קוסגיי קניהקניה • (2004): אזקייל קמבוי קניהקניה • (2008): ברימין קיפרוטו קניהקניה • (2012): אזקייל קמבוי קניהקניה • (2016): קונססלוס קיפרוטו קניהקניה • (2020): סופיאן אל-בקאלי מרוקומרוקו |

 |

| אלופי עולם באתלטיקה – ריצת 3000 מטר מכשולים (גברים) |
| --- |
| 

|  |  |
| --- | --- |
| 1983: פטריץ אילג גרמניהגרמניה • 1987: פרנצ'סקו פאנטה איטליהאיטליה • 1991: מוזס קיפטנוי קניהקניה • 1993: מוזס קיפטנוי קניהקניה • 1995: מוזס קיפטנוי קניהקניה • 1997: וילסון בויט קיפקטר קניהקניה • 1999: כריסטופר קוסקיי קניהקניה • 2001: ראובן קוסגיי קניהקניה • 2003: סיף סעיד שאהין קטר (מדינה)קטר (מדינה) • 2005: סיף סעיד שאהין קטר (מדינה)קטר (מדינה) • 2007: ברימין קיפרוטו קניהקניה • 2009: אזקייל קמבוי קניהקניה • 2011: אזקייל קמבוי קניהקניה • 2013: אזקייל קמבוי קניהקניה • 2015: אזקייל קמבוי קניהקניה • 2017: קונססלוס קיפרוטו קניהקניה • 2019: קונססלוס קיפרוטו קניהקניה • 2022: סופיאן אל-בקאלי מרוקומרוקו |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 258572

 |